cyanic-selkie/wikianc huggingface dataset:
แลนไร้สาย
peer-to-peer
802.11 มีสองโหมดพื้นฐานของการทำงาน: โหมดเฉพาะกิจและโหมดโครงสร้างพื้นฐาน ในโหมดเฉพาะกิจ สถานีเคลื่อนที่ส่งโดยตรงแบบ peer-to-peer. ในโหมดโครงสร้างพื้นฐาน สถานีเคลื่อนที่ติดต่อสื่อสารผ่าน access point ที่ทำหน้าที่เป็นสะพานเชื่อมไปยังโครงสร้างพื้นฐานเครือข่ายแบบใช้สาย เนื่องจากการสื่อสารไร้สายใช้สื่อการสื่อสารที่เปิดมากกว่าเมื่อเทียบกับ LANs ใช้สาย, นักออกแบบ 802.11 จึงเพิ่มกลไกการเข้ารหัสแบบ shared key ได้แก่ Wired Equivalent Privacy (WEP), Wi-Fi Protected Access (WPA, WPA2), เพื่อรักษาความปลอดภัยให้กับเครือข่ายคอมพิวเตอร์แบบไร้สาย
Bridge
บริดจ์ถูกนำมาใช้เพื่อเชื่อมต่อเครือข่ายที่ต่างชนิดกัน เช่น Ethernet ไร้สายต่อกับ Ethernet ใช้สาย บริดจ์ทำหน้าที่เป็นจุดเชื่อมต่อกับ Wireless LAN
ระบบการกระจายแบบไร้สาย
ระบบการกระจายแบบไร้สายช่วยในการเชื่อมต่อไร้สายของหลาย access points ในเครือข่าย IEEE 802.11. ระบบนี้จะช่วยให้เครือข่ายไร้สายสามารถขยายขนาดโดยการใช้ access point หลายจุดโดยไม่จำเป็นต้องใช้ แบ็คโบนแบบใช้สายในการเชื่อมโยง access point เข้าด้วยกันอย่างที่เคยใช้ตลอดมา ข้อได้เปรียบที่โดดเด่นของ WDS ที่เหนือกว่าโซลูชั่นอื่น ๆ ก็คือมันเก็บรักษา MAC address ของแพ็กเกตลูกข่ายที่ข้ามการเชื่อมโยงระหว่าง access points
access points อาจเป็นได้ทั้งสถานีหลัก, สถานีถ่ายทอด หรือสถานีระยะไกล สถานีฐานหลักถูกเชื่อมต่อโดยทั่วไปเข้ากับอีเธอร์เน็ตแบบใช้สาย สถานีฐานถ่ายทอดจะถ่ายทอดข้อมูลระหว่างหลายสถานีฐานระยะไกล, หลายลูกข่ายไร้สายหรือสถานีทวนสัญญาณอื่น ๆ ไปยังสถานีฐานหลักหรือสถานีถ่ายทอดอื่นๆ สถานีฐานระยะไกลยอมรับการเชื่อมต่อแบบไร้สายจากลูกข่ายและส่งพวกเขาไปยังสถานีถ่ายทอดหรือสถานีฐานหลัก การเชื่อมต่อระหว่าง "ลูกข่าย" จะทำโดยใช้ MAC address มากกว่าจะใช้การระบุ IP ที่ได้รับมอบหมาย
สถานีฐานทั้งหมดในระบบจำหน่ายแบบไร้สาย (WDS) จะต้องมีการ config ให้ใช้ช่วงความถี่วิทยุ (channel) เดียวกันและใช้ WEP คีย์ WPA คีย์ร่วมกัน(ถ้าต้องใช้) สถานีฐานดังกล่าวอาจถูก config ให้มี SSID ที่แตกต่างกัน WDS ยังต้องการให้ทุกสถานีฐานถูก config ให้ส่งข้อมูลต่อไปยังสถานีฐานอื่นในระบบตามที่กล่าวไว้ข้างต้น
WDS อาจถูกใช้งานในโหมด repeater เพราะปรากฏว่ามันบริดจ์และยอมรับลูกค้าไร้สายในเวลาเดียวกัน (ไม่เหมือนการบริดจิ้งแบบดั้งเดิม) อย่างไรก็ตาม ควรสังเกตด้วยว่า 'ทรูพุท' ที่ได้จากวิธีนี้จะลดลงครึ่งหนึ่งสำหรับลูกข่ายทั้งหมดที่เชื่อมต่อแบบไร้สาย
แต่เมื่อมันเป็นเรื่องยากที่จะเชื่อมต่อทุกจุดเข้าใช้งานในเครือข่ายโดยใช้สาย ก็ยังเป็นไปได้ที่จำเป็นต้องใช้ access points ทำหน้าที่เป็นแค่สถานีทวนสัญญาณเท่านั้นเอง
Roaming
มีสองความหมายสำหรับการโรมมิ่งของ LAN ไร้สายคือ:
การประยุกต์ใช้งาน
แลนไร้สายได้รับความนิยมอย่างมากในคอมพิวเตอร์ตามบ้านเนื่องจากติดตั้งง่าย และยิ่งได้รับความนิยมมากขึ้นในกลุ่มแล็ปท็อป LAN ไร้สายมีแอปพลิเคชันจำนวนมาก การใช้งานที่ทันสมัย​​ของ WLANs จากเครือข่ายในบ้านเล็กๆ ไปจนถึงบ้านขนาดใหญ่, วิทยาเขตขนาดใหญ่ไปจนถึงเครือข่ายเคลื่อนที่อย่างสมบูรณ์แบบบนเครื่องบินและรถไฟ ธุรกิจหลายแขนงเริ่มให้บริการการเข้าถึงอินเทอร์เน็ตผ่านทาง hotspot ของแลนไร้สายให้กับลูกค้าที่มาใช้บริการ เช่น ร้านกาแฟ ซึ่งส่วนใหญ่มักให้บริการแบบไม่คิดมูลค่า และในปัจจุบันให้บริการกับอุปกรณ์พกพาที่เชื่อมต่อกับ 3G หรือ 4G เครือข่ายนอกจากนี้ ในประเทศไทย มีการสร้างเครือข่ายแลนไร้สายขนาดใหญ่ให้คนทำงานสามารถเข้าถึงอินเทอร์เน็ตได้โดยสะดวกในพื้นที่สาธารณะอีกด้วย ภายในกทม. ก็มีอินเทอร์เน็ตฟรี บ่อยครั้งที่ access points สาธารณะเหล่านี้ไม่ต้องลงทะเบียนหรือรหัสผ่านในการเข้าร่วมเครือข่าย แต่บางที่จะสามารถเข้าถึงได้เมื่อได้ลงทะเบียนและ/หรือจ่ายค่าธรรมเนียมแล้ว
มาตรฐานความเร็วของแลนไร้สาย
รายละเอียด ดู IEEE 802.11
ความเร็วที่ใช้ในการสื่อสารกันหรือเชื่อมต่อกัน มีมาตรฐานรองรับ เช่น IEEE 802.11a, b, g n, ac และ ad ซึ่งแต่ละมาตรฐานใช้กำหนดความเร็วและคลื่นความถี่ที่ใช้ในการติดต่อสื่อสารกัน ตัวอย่างเช่น
ในประเทศไทยอนุญาตให้ใช้ความถี่ 2 ย่านความถี่ ได้แก่ (2194-2495) MHz และ (5060-5450) MHz ส่วน (5470-5850) MHz เป็นคลื่นความถี่อนุญาตให้ใช้เสรีในระดับสากลสำหรับ Industrial, Science และ Medicine (ISM band) ที่ประเทศไทยไม่ได้กำหนดให้ใช้
อามิสบูชา
อามิสบูชา ได้แก่การนำสิ่งของไปสักการะไปบูชาบุคคลหรือสิ่งที่ควรบูชา เช่น ให้ข้าว ให้น้ำ ให้เครื่องนุ่งห่ม ที่อยู่อาศัย ยารักษาโรค ตลอดถึงการดูแลปฏิบัติรับใช้ช่วยเหลือผู้มีพระคุณ ด้วยวัตถุสิ่งของและแรงกายของตน
อามิสบูชา เป็นการแสดงความเคารพนับถือ เป็นการยกย่องเชิดชูหรือให้เกียรติอย่างหนึ่งต่อผู้ที่ควรเคารพ ผู้ที่ควรยกย่องนับถือ และเป็นการตอบแทนพระคุณความดีของท่านผู้มีพระคุณด้วยสิ่งของ อันแสดงถึงความเป็นผู้มีน้ำใจและผู้มีคุณธรรม
เฮนรี นอร์ริส
เฮนรี นอร์ริส (Henry Norris) เป็นนักธุรกิจชาวอังกฤษ ร่ำรวยมาด้วยการเป็นนักพัฒนาที่ดินในตะวันออกเฉียงใต้ของกรุงลอนดอน เป็นคนที่ค่อนข้างเผด็จการ รูปร่างผอมและไว้หนวด เขายินดีรับคำติชมและคำติเตียน เป็นคนที่มีอิทธิพลสูง โน้มน้าวจิตใจคนเก่ง ได้รับพระราชทานยศในปี 1917 เป็นนายกเทศมนตรีของฟูแลมนาน 7 ปี ถือได้ว่าเป็นผู้หนึ่งที่มีอิทธิพลสูงต่อฟุตบอลลีกสนิทกับสมาชิกของลีกและคณะกรรมการด้านจัดการ โดยเฉพาะประธานลีก “จอห์น แม็คเคนน่า” เมื่อใดที่เขาเสนอเรื่องราวต่าง ๆ มักได้รับการยอมรับเสมอ
นอร์ริส เข้ามาเป็นประธานสโมสรฟุตบอลฟูแลมในปี 1902 และในปี 1903 ฟูแลมได้เลื่อนชั้นขึ้นดิวิชั่น 1 ภายใต้การคุมทีมของ แบร๊ดชอว์ อดีตผู้จัดการทีมวูลิช อาร์เซนอล และได้เป็นแชมป์ดิวิชั่น 1 ในปี 1906 และในปี 1907 ฟูแล่มได้สมัครเข้าร่วมฟุตบอลลีกได้รับคัดเลือกให้อยู่ในลีกด้วยคะแนนเสียงถึง 28 เสียง แทนที่เบอร์ตัน ยูไนเต็ด ด้วยอิทธิพลของเขา
นอร์ริส ทำให้ฟูแล่ม เฟื่องฟูได้อย่างรวดเร็ว นอร์ริส ได้เข้ามาบริหาร'วูลิช อาร์เซนอลในปี ค.ศ. 1910 ซึ่งเป็นช่วงที่สโมสรอยู่ในสภาวะล้มละลายและมีปัญหาทางด้านการเงินอย่างสูง โดยในขณะนั้นเขาได้นั่งเป็นบอร์ดบริหารของสโมสรฟูแล่มควบคู่ไปด้วย
1865 1934
ธัญนิตย์ ภูธนัตถ์วฤนร์
ธัญนิตย์ ภูธนัตถ์วฤนร์ มีชื่อเดิมว่า "เบญจรัตน์ อย่างตระกูล" เกิดวันที่ 17 พฤศจิกายน พ.ศ. 2541 นักเทควันโดหญิงทีมชาติไทย เจ้าของเหรียญทองแรกจากการแข่งขันเทควันโดประเภทต่อสู้ รุ่นไม่เกิน 57 กก.หญิง "ซีเกมส์ ครั้งที่ 29" ที่ประเทศมาเลเซีย และเหรียญทองแดง เทควันโดรุ่นไม่เกิน 62 กก.หญิง "ซีเกมส์ ครั้งที่ 30" ที่ประเทศฟิลิปปินส์
ประวัติ
ธัญนิตย์ศึกษาระดับมัธยมศึกษาที่โรงเรียนเทพลีลา และสำเร็จการศึกษาปริญญาตรีที่คณะวิทยาศาสตร์การกีฬา จุฬาลงกรณ์มหาวิทยาลัย เคยมีผลงานการแข่งขันเทควันโดในระดับประเทศ เช่น เหรียญเงินจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2557 รุ่นไม่เกิน 52 กก.หญิง เหรียญทองแดงจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 52 กก.หญิง และเหรียญเงินจากการแข่งขันเทควันโด รุ่นไม่เกิน 52 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2014" รุ่นไม่เกิน 52 กก.หญิง ที่เมืองคยองจู ประเทศเกาหลีใต้ คว้าเหรียญทองแดง รุ่นไม่เกิน 52 กก.หญิง
พ.ศ. 2558
ในปี 2558 ธัญนิตย์เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 52 กก.หญิง และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญเงิน รุ่นไม่เกิน 52 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2
พ.ศ. 2559
ในปี 2559 เข้าร่วมการแข่งขันเทควันโด รายการ "Korea Open 2016" ที่ประเทศเกาหลีใต้ คว้าเหรียญทองแดง รุ่นไม่เกิน 53 กก.หญิง ต่อมาเข้าร่วมการแข่งขันเทควันโด รายการ "The 1st International Taekwondo VTF President Cup" คว้าเหรียญทองแดง รุ่นไม่เกิน 57 กก.หญิง ที่เมืองโฮจิมินห์ ประเทศเวียดนาม โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ชนกานต์ เสาวรส รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 68 กก.ชาย
พ.ศ. 2560
ในปี 2560 เข้าร่วมการแข่งขันเทควันโด รายการ "Korea Open 2017" รุ่นไม่เกิน 53 กก.หญิง ที่ประเทศเกาหลีใต้ ต่อมาเข้าร่วมการแข่งขัน "ซีเกมส์ ครั้งที่ 29" ที่ประเทศมาเลเซีย สามารถคว้าเหรียญทอง รุ่นไม่เกิน 57 กก.หญิงมาครอง รอบชิงชนะเลิศเป็นฝ่ายชนะคะแนนนักกีฬาจากเวียดนาม 10-9 เป็นเหรียญทองเหรียญที่ 2 ของสมาคมกีฬาเทควันโดแห่งประเทศไทยในการแข่งขันซีเกมส์ครั้งนี้
มณฑลเจ้อเจียง
มณฑลเจ้อเจียง ( เจ้อเจียงเฉิ่ง) ชื่อย่อ ‘เจ้อ’（浙）ในหลักฐานไทยแต่เดิมเรียก มณฑลเจ๊เกี๋ยง (ตามสำเนียงแต้จิ๋ว) มีเมืองหลวงชื่อเมืองหางโจว
ที่ตั้งและอาณาเขต
มณฑลเจ้อเจียงมีพื้นที่ติดต่อดังนี้
ภูมิประเทศ
พื้นที่ทางตะวันตกเฉียงใต้สูงกว่าและลาดเอียงไปทางตะวันออกเฉียงเหนือ ลักษณะเป็นขั้นบันได ทิศตะวันตกเฉียงใต้เป็นเขตภูเขามีความสูงเหนือระดับ น้ำทะเลเฉลี่ย 800 เมตร ยอดเขาที่มีความสูงเหนือระดับน้ำทะเลมากกว่า 1,500 เมตรรวมอยู่หนาแน่นบริเวณนี้ด้วย ยอดเขาที่สูงที่สุดคือยอด หวงเหมาเจียน(黄茅尖) ในอำเภอหลงเฉวียน สูงเหนือระดับน้ำทะเล 1,929 เมตร
ทรัพยากร
เจ้อเจียงเป็นแหล่งทรัพยากรสินแร่สำคัญประเภทแร่อโลหะ มีถึง 12 ชนิดที่มีปริมาณสำรองมากเป็นอันดับต้นของประเทศ เช่น ถ่านหิน สารส้ม เถ้าภูเขาไฟใช้ในงานก่อสร้างและงานปูน แร่ฟลูโอไร ดินสาหร่ายเปลือกแข็ง เป็นต้น
ภูมิอากาศ
เจ้อเจียงทอดตัวพาดเขตโซนร้อน มีสภาพอากาศแบบมรสุม มีช่วงแดดสดใสที่ยาวนาน และ 4 ฤดูกาลที่ชัดเจน
กลุ่มเชื้อชาติ เจ้อเจียงเป็นดินแดนหลากหลายเชื้อชาติ มีชนกลุ่มน้อยทั้งหมด 49 กลุ่ม รวมประชากรเกือบ 400,000 คน นับเป็นสัดส่วนประมาณ 0.7% ของประชากรทั้งหมดในมณฑล ในจำนวนนี้ เป็นเซอ 200,000 คน และมุสลิม (หุย) 20,000 คน ในเจ้อเจียงมีเขตปกครองตนเองของชนชาติเซอ (ในระดับอำเภอ) แห่งเดียวในประเทศจีนด้วย
เศรษฐกิจ
ปี พ.ศ. 2547 มูลค่าการเติบโตของอุตสาหกรรมทั้งสามภาค เป็นดังนี้
อุตสาหกรรม
เจ้อเจียงเป็นแดนอุตสาหกรรมชั้นนำระดับประเทศ ประกอบด้วยภาคธุรกิจหลาก หลายประเภทได้แก่ เครื่องจักรกล เครื่องใช้ไฟฟ้าและโทรคมนาคม ยาสมุนไพร
ทางรถไฟ
เจ้อเจียงมีชุมทางคมนาคมอยู่ที่เมืองหางโจว เมืองหลวงของมณฑล โดยมีเส้นทางรถไฟสายสำคัญ 3 สาย เชื่อมต่อหังโจวกับ 3 เขตใหญ่ เซี่ยงไฮ้  เจียงซี และหนิงปอ  นอกจากนี้ยังมีเส้นทางย่อยอีก 2 สาย คือ หังโจว - เซวียนเฉิง และจินหัว - เวินโจว รวมระยะทาง 1,185 กิโลเมตร
ทางหลวง
เส้นทางหลวงในเจ้อเจียง ประกอบด้วยทางหลวง 6 สาย และทางหลวงของมณฑล 66 สาย รวมระยะทาง 42,000 กิโลเมตร ทั้งนี้เป็นทางด่วน 770 กิโลเมตร ซึ่งเชื่อมต่อเมืองสำคัญในเขตเศรษฐกิจแยงซี อาทิ เซี่ยงไฮ้ หังโจว หนิงปอ ไถโจว เวินโจว จินหัว หนันจิง (นานกิง) เป็นต้น
ทางทะเล
เนื่องจากเป็นมณฑลติดชายฝั่งทะเล ซึ่งมีระยะทางยาวกว่า 300 กิโลเมตร จึงประกอบด้วยท่าเรือเล็กใหญ่ถึง 34 แห่ง ที่สำคัญเป็นท่าเรือใน 5 เมือง คือ ท่าเรือหนิงปอ โจวซัน จ้าพู่ ไห่เหมิน และเวินโจว มีท่าเทียบเรือที่สามารถรองรับการขนถ่ายสินค้าน้ำหนัก 1 หมื่นตันขึ้นไปถึง 44 จุด สามารถขนถ่ายสินค้าได้ถึง 270 ล้านตัน / ปี
มีทีออส
มีทีออส (メテオス; Meteos) เป็นวิดีโอเกมจับคู่กระเบื้องที่พัฒนาโดยคิว เอนเตอร์เทนเมนต์ และเผยแพร่โดยบันไดสำหรับนินเท็นโด ดีเอส เกมนี้วางจำหน่ายทั่วโลกในปี ค.ศ. 2005 ซึ่งผลิตโดยเท็ตสึยะ มิซูงูชิ ผู้ก่อตั้งคิว เอนเตอร์เทนเมนต์ และออกแบบโดยมาซาฮิโระ ซากูราอิ มีทีออสได้รับแรงบันดาลใจจากวิดีโอเกมมิสไซล์คอมมานด์ (ค.ศ. 1980), ภาพยนตร์เดอะ เมทริกซ์: เพาะพันธุ์มนุษย์เหนือโลก 2199 (ค.ศ. 1999) และซีรีส์โทรทัศน์ 24 ชั่วโมงอันตราย (ค.ศ. 2001–2010)
การเล่นเกมต้องใช้สไตลัสเพื่อย้ายบล็อกสีที่เรียกว่า "มีทีออส" ซึ่งตกลงมาจากด้านบนของหน้าจอ เกมจะจบลงเมื่อบล็อกเต็มหน้าจอ เพื่อป้องกันไม่ให้สิ่งนี้เกิดขึ้น ผู้เล่นจะต้องยิงบล็อกที่มีสีเดียวกันสามบล็อกขึ้นไปที่ด้านบนของหน้าจอเพื่อให้มันหายไป ตัวละครที่เล่นได้ ได้แก่ มนุษย์ต่างดาวสามสิบสองตัวและดาวเคราะห์ของพวกมัน
มีทีออสได้รับเสียงชื่นชมอย่างมากและมียอดขายในระบบนินเท็นโด ดีเอส เป็นอันดับหนึ่งในตลาดสหราชอาณาจักรในช่วงสัปดาห์แรกตามข้อมูลของบริษัทวิจัยชาร์ต-แทร็ก เมื่อเทียบกับเกมปริศนาอื่น ๆ เช่น เตตริส (ค.ศ. 1984) และลูมิเนส (ค.ศ. 2004) เกมดังกล่าวได้รับรางวัลและการเสนอชื่อจากสิ่งพิมพ์หลายฉบับ รวมถึงรางวัลผลงานดีเด่นของเซซาเกมอะวอดส์ มีการเผยแพร่เวอร์ชันสำหรับโทรศัพท์เคลื่อนที่และเอกซ์บอกซ์ไลฟ์อาร์เคดในปี ค.ศ. 2006 และ 2008 ตามลำดับ ส่วนภาคต่อ มีทีออส: ดิสนีย์เมจิก ได้รับการเปิดตัวสำหรับนินเท็นโด ดีเอส ในปี ค.ศ. 2007
ธันเดอร์ (เพลงอิแมจินดรากอนส์)
ธันเดอร์ (Thunder) เป็นเพลงของวงดนตรีร็อกชาวอเมริกัน อิแมจินดรากอนส์ เป็นเพลงที่สองจากสตูดิโออัลบั้มลำดับที่สาม อีวอล์ฟ ออกจำหน่ายเมื่อวันที่ 27 เมษายน ค.ศ. 2017
มิวสิกวิดีโอ
มิวสิกวิดีโอเผยแพร่ครั้งแรกวันที่ 2 พฤษภาคม ค.ศ. 2017 กำกับโดย โจเซฟ คาห์น และถ่ายทำในเมืองดูไบ
น้ำตกสุนันทา
น้ำตกสุนันทา เป็นน้ำตกขนาดเล็กที่ อุทยานแห่งชาติเขานัน บริเวณอำเภอท่าศาลา จังหวัดนครศรีธรรมราช ห่างจากอำเภอท่าศาลา 30 กม. ครอบคลุมพื้นที่ของอำเภอท่าศาลา อำเภอสิชล และกิ่งอำเภอนบพิตำ นอกจากนี้อุทยานฯ ยังมีอาณาเขตที่ครอบคลุม เขาป่าสงวนแห่งชาติป่าเขานัน และเขตป่าสงวนแห่งชาติป่ากรุงชิงบางส่วน อุทยานฯ แห่งนี้มีเนื้อที่ประมาณ 436 ตรกม. ลักษณะเป็นเทือกเขาสูงสลับซับซ้อน เป็นแนวติดต่อมาจากอุทยานแห่งชาติเขาหลวง เป็นป่าต้นน้ำของคลองหลายสาย การเดินทางจากตัวเมืองใช้เส้นทางหลวงหมายเลข 401 จนข้ามคลองกลายผ่านบ้านสระแก้ว อำเภอท่าศาลา หลักกม.ที่ 110 แล้วเลี้ยวซ้ายเข้าบ้านปากเจา เข้าสู่ที่ทำการอุทยานฯ อีก 15 กม.
น้ำตกสุนันทา เป็นน้ำตกขนาดเล็กที่มีความงดงามตามธรรมชาติ สายน้ำไหลจากหน้าผาชันลงสู่แอ่งน้ำเบื้องล่างและไหลลงสู่ลำคลองกลาย ลำน้ำสายสำคัญในเขตอำเภอท่าศาลา สามารถจัดกิจกรรมล่องแพตามลำน้ำได้ในช่วงฤดูน้ำหลาก
ปฏิบัติบูชา
ปฏิบัติบูชา หมายถึงการบูชาด้วยการปฏิบัติตามแบบที่ท่านทำ ปฏิบัติตามคำที่ท่านสอน ได้แก่ท่านปฏิบัติมาอย่างไรก็ปฏิบัติตาม ท่านสอนอย่างไร แนะนำอย่างไร ก็ทำตามด้วยความเต็มใจ ด้วยการประพฤติดีปฏิบัติชอบ กระทำแต่สิ่งที่ดีงาม เป็นประโยชน์ เช่นปฏิบัติตามคำสั่งสอน คำเตือน คำแนะนำของพระพุทธเจ้า ของบิดามารดา ของครูอาจารย์ เป็นต้น
ปฏิบัติบูชา เป็นการบูชาอย่างหนึ่งใน 2 อย่าง แต่ปฏิบัติบูชาเป็นการบูชาที่สำคัญยิ่ง ยอดเยี่ยมกว่าอามิสบูชา
กันยายน พ.ศ. 2560
'''กันยายน พ.ศ. 2560''' เป็นเดือนที่ 9 ของปี พ.ศ. 2560 วันแรกของเดือนเป็นวันศุกร์ วันสุดท้ายของเดือนเป็นวันเสาร์
ไฟฟ์ (วงดนตรี)
ไฟฟ์ (Five หรือเขียนว่า 5ive) เป็นวงป็อป/บอยแบนด์ จากอังกฤษประกอบด้วยสมาชิก 5 คน ที่ก่อตั้งวงในปี ค.ศ. 1997 โดยทีมงานที่ก่อตั้งวงสไปซ์เกิลส์ เซ็นสัญญากับไซมอน โคเวลล์ วงประสบความสำเร็จพอควรทั่วโลก โดยเฉพาะอย่างยิ่งในสหราชอาณาจักร บางส่วนในยุโรป รัสเซีย บางส่วนในเอเชีย บราซิล อิสราเอล ออสเตรเลีย นิวซีแลนด์และสหรัฐอเมริกา พวกเขาแตกวงเมื่อวันที่ 27 กันยายน ค.ศ. 2001 มียอดขายเกือบ 20 ล้านชุด มีซิงเกิลติดท็อป 10 อยู่ 11 ซิงเกิล และมีอัลบั้มติดท็อป 10 อยู่ 4 อัลบั้มในสหราชอาณาจักร
สมาชิก 5 คนของวงประกอบด้วยสก็อตต์ โรบินสัน, ริตชี เนวิลล์, เจสัน 'เจ' บราวน์, ริชาร์ด 'เอบส์' บรีนและฌอน คอนลอน ต่อมาสมาชิกดั้งเดิม 4 คนกลับมารวมตัวกันใหม่เมื่อวันที่ 27 กันยายน ค.ศ. 2006 แต่หลังจาก 7 เดือนที่กลับมา ไฟฟ์ก็ประกาศผ่านทางเว็บไซต์ทางการของวงว่าวงได้แยกกันอีกครั้ง
หู เกอ
หู เกอ เป็นนักแสดงที่มีชื่อเสียงจากเรื่อง มังกรหยก ในบทก๊วยเจ๋ง เกิดเมื่อวันที่ 20 กันยายน พ.ศ. 2525 ที่กรุงเซี่ยงไฮ้ ประเทศจีน จบการศึกษาจาก Shanghai Theatre Academy
รัฐเคาะลีฟะฮ์รอชิดูน
รัฐเคาะลีฟะฮ์รอชิดูน (اَلْخِلَافَةُ ٱلرَّاشِدَةُ; Rashidun Caliphate) เป็นรัฐเคาะลีฟะฮ์รัฐแรกที่ก่อตั้งขึ้นหลังจากการเสียชีวิตของมุฮัมมัด ปกครองโดยเคาะลีฟะฮ์ 4 พระองค์แรกของมุฮัมมัดหลังเสียชีวิตใน ค.ศ. 632 (ฮ.ศ. 11) ในช่วงที่มีตัวตน จักรวรรดินี้มีกำลังทางเศรษฐกิจ วัฒนธรรม และการทหารที่ทรงอิทธิพลที่สุดในเอเชียตะวันตก
รัฐเคาะลีฟะฮ์จัดตั้งขึ้นหลังมุฮัมมัดเสียชีวิตในเดือนมิถุนายน ค.ศ. 632 และการอภิปรายเรื่องการสืบทอดตำแหน่งผู้นำ อะบูบักร์ ((r. 632 – 634)) เพื่อนในวัยเด็กและผู้ติดตามที่ใกล้ชิดของมุฮัมมัดจากตระกูลบะนูตัยม์ ได้รับเลือกเป็นเคาะลีฟะฮ์องค์แรกที่มะดีนะฮ์และเริ่มต้นการพิชิตาบสมุทรอาหรับ รัชสมัยของพระองค์สิ้นสุดเมื่อพระองค์สวรรคตในเดือนสิงหาคม ค.ศ. 634 และอุมัร ((r. 634 – 644)) บุคคลที่อะบูบักร์เลือกจากบะนูอะดี ขึ้นดำรงตำแหน่งต่อ ในรัชสมัยอุมัร รัฐเคาะลีฟะฮ์ได้ขยายตัวในอัตราที่ไม่เคยมีมาก่อน โดยปกครองเหนือพื้นที่จักรวรรดิไบแซนไทน์มากกว่าสองในสาม และจักรวรรดิซาเซเนียนเกือบทั้งหมด อุมัรถูกลอบสังหารในเดือนพฤศจิกายน ค.ศ. 644 และคณะกรรมการหกคนของอุมัรได้เลือกอุษมาน ((r. 644 – 656)) สมาชิกตระกูลบะนูอุมัยยะฮ์ ขึ้นมาดำรงตำแหน่งต่อ ในรัชสมัยอุษมาน รัฐเคาะลีฟะฮ์พิชิตเปอร์เซียทั้งหมดใน ค.ศ. 651 และขยายไปในดินแดนไบแซนไทน์ต่อ นโยบายที่เห็นแก่ญาติของอุษมานทำให้พระองค์ได้รับการต่อต้านอย่างรุนแรงจากชนชั้นนำมุสลิม และในที่สุดก็ถูกกลุ่มกบฏลอบสังหารในเดือนมิถุนายน ค.ศ. 656
รัฐเคาะลีฟะฮ์รอชิดูนมีช่วงระยะเวลาการขยายทางทหารอย่างรวดเร็ว 25 ปี ตามมาด้วยความขัดแย้งภายใน 5 ปี กองทัพรอชิดูนในช่วงสูงสุดมีทหารมากกว่า 100,000 นาย ในช่วงคริสต์ทศวรรษ 650 นอกจากคาบสมุทรอาหรับแล้ว รัฐเคาะลีฟะฮ์ได้พิชิตลิแวนต์ถึงทรานส์คอเคซัสทางเหนือ แอฟริกาเหนือจากอียิปต์ถึงตูนิเซียในปัจจุบันทางตะวันตก และที่ราบสูงอิหร่านถึงพื้นที่บางส่วนของเอเชียกลางและเอเชียใต้ทางตะวันออก เคาะลีฟะฮ์รอชิดูนทั้ง 4 พระองค์ได้รับเลือกจากการเลือกตั้งขนาดเล็กประกอบด้วยสมาชิกที่โดดเด่นของสมาพันธ์ชนเผ่ากุร็อยช์ที่มีชื่อว่า (شُـوْرَى, )
ที่มา
หลังการเสียชีวิตของมุฮัมมัดใน ค.ศ. 632 ผู้ติดตามของท่านในมะดีนะฮ์ถกเถียงกันว่าใครควรสืบทอดกิจการของมุสลิม ในขณะที่ครอบครัวของมุฮัมมัดกำลังยุ่งอยู่กับพิธีฝังศพ อุมัรและอะบูอุบัยดะฮ์ อิบน์ อัลญัรรอห์ถวายสัตย์ปฏิญาณตนต่ออะบูบักร์ ภายหลังฝ่ายอันศอรกับกุร็อยช์จึงเริ่มปฏิบัติตาม อะบูบักร์จัดตั้งตำแหน่ง เคาะลีฟะฮ์ เราะซูลุลลอฮ์ (خَـلِـيْـفَـةُ رَسُـوْلِ اللهِ, "ผู้สืบทอดจากศาสนทูตของอัลลอฮ์") หรือสั้น ๆ ว่า เคาะลีฟะฮ์ อะบูบักร์เริ่มดำเนินการรบเพื่อเผยแผ่อิสลาม ตอนแรกพระองค์จะต้องปราบชนเผ่าอาหรับที่อ้างว่าแม้ว่าพวกตนจะให้คำมั่นว่าจะจงรักภักดีต่อมุฮัมมัดและเข้ารับอิสลาม แต่พวกเขาก็ไม่ได้มีความเกี่ยวดองอะไรกับอะบูบักร์ ในฐานะเคาะลีฟะฮ์ อะบูบักร์และผู้สืบทอดทั้งสามพระองค์ไม่ได้เป็นกษัตริย์และไม่ได้อ้างตำแหน่งนั้น แต่การเลือกตั้งและความเป็นผู้นำของพวกเขาขึ้นอยู่กับคุณธรรม
ปาแลเดปัป
ปาแลเดปัปดาวีญง (Palais des papes d'Avignon, แปล: วังพระสันตะปาปาแห่งอาวีญง) เป็นพระราชวังพระสันตะปาปาที่ตั้งอยู่ที่อาวีญงในประเทศฝรั่งเศส เป็นสิ่งก่อสร้างของสถาปัตยกรรมกอทิกที่สำคัญที่สุดแห่งหนึ่งในยุโรป
รัฐเคาะลีฟะฮ์รอชิดูน
ที่มา
ฝ่ายซุนนีเชื่อว่า เคาะลีฟะฮ์รอชิดูนทั้ง 4 พระองค์มีความเชื่อมโยงกับศาสดามุฮัมมัดผ่านการแต่งงาน เป็นคนกลุ่มแรกที่เข้ารับอิสลาม เป็นสิบคนที่ได้รับสัญญาว่าจะได้เข้าสวรรค์ เป็นผู้ติดตามที่ใกล้ชิดของท่านผ่านความสัมพันธ์และการสนับสนุน และมักได้รับการยกย่องอย่างสูงจากมุฮัมมัดและได้รับมอบหมายให้มีบทบาทเป็นผู้นำในชุมชนมุสลิมช่วงแรก เคาะลีฟะฮ์เหล่านี้เป็นที่รู้จักในมุสลิมนิกายซุนนีว่า รอชิดูน หรือเคาะลีฟะฮ์ที่ได้รับ"แนวทางที่ถูกต้อง" (اَلْخُلَفَاءُ ٱلرَّاشِدُونَ, ) มุสลิมนิกายซุนนีรายงานว่า ชื่อรัฐเคาะลีฟะฮ์รอชิดูนมาจากฮะดีษที่มีชื่อเสียง ของมุฮัมมัดที่กล่าวไว้ล่วงหน้าว่า จะมีรัฐเคาะลีฟะฮ์หลังจากท่าน 30 ปี (ระยะเวลาของรัฐเคาะลีฟะฮ์รอชิดูน) และจะตามมาด้วยการปกครองโดยกษัตริย์ (รัฐเคาะลีฟะฮ์อุมัยยะฮ์ปกครองด้วยระบอบราชาธิปไตยแบบสืบสันตติวงศ์) นอกจากนี้ ฮะดีษอื่น ๆ ในซุนัน อะบูดาวูดกับมุสนัด อะห์มัด อิบน์ ฮันบัลระบุว่า พระเจ้าจะฟื้นฟูเคาะลีฟะฮ์ที่ได้รับแนวทางที่ถูกต้องอีกครั้งจนกระทั่งวาระสุดท้าย อย่างไรก็ตาม มุสลิมนิกายชีอะฮ์ไม่ใช้ศัพท์นี้ เนื่องจากพวกเขาไม่ถือว่าเคาะลีฟะฮ์สามพระองค์แรกปกครองโดยชอบธรรม ถึงกระนั้น มุสลิมนิกายชีอะฮ์ซัยดียะฮ์เชื่อว่าเคาะลีฟะฮ์สามองค์แรกเป็นผู้นำที่มีความชอบธรรม
เบญจธรรม
เบญจธรรม, ปัญจธรรม หรือ ธรรมห้า หมายถึง ข้อพึงปฏิบัติห้าประการตามคำสอนในพุทธศาสนา ซึ่งถือว่าเป็นสิ่งที่ดีงาม เป็นเหตุให้ผู้ปฏิบัติเจริญก้าวหน้า ปลอดเวร ปลอดภัย เพิ่มพูนความดีแก่ผู้คน
ปาแลเดปัป
ปาแลเดปัปได้รับการขึ้นทะเบียนเป็นมรดกโลกโดยยูเนสโกในปี ค.ศ. 1995
เบญจธรรม
เบญจธรรมเป็นข้อพึงปฏิบัติห้าประการ คู่กับ เบญจศีล อันเป็นข้อไม่พึงปฏิบัติห้าประการ
รัฐเคาะลีฟะฮ์รอชิดูน
สิ่งสืบทอด
นักวิชาการฆราวาสบางส่วนตั้งคำถามต่อมุมมองรอชิดูนของซุนนี รอเบิร์ต จี. ฮอยแลนด์กล่าวว่า "นักเขียนที่มีชีวิตในช่วงเวลาเดียวกันกับเคาะลีฟะฮ์ 4 องค์แรก ... ไม่ได้บันทึกเกี่ยวกับพวกเขาน้อยมาก และชื่อของพวกเขาไม่ได้ปรากฏบนเหรียญ จารึก หรือเอกสาร จนกระทั่งเคาะลีฟฮ์งอค์ที่ 5" มุอาวิยะฮ์ที่ 1 (661–680) "ที่มีหลักฐานเกี่ยวกับการทำงานของรัฐบาลอาหรับthat เนื่องจากปรากฏชื่อพระองค์บนสื่อทางการของรัฐทั้งหมด" อย่างไรก็ตาม ก็มีจารึกที่เขียนขึ้นในสมัยนั้น หนึ่งในนั้นระบุชื่อและวันเสียชีวิตของอุมัร และมีเหรียญที่ปรากฏในรัชสมัยนั้นด้วย (ถึงแม้ว่าวัตถุเหล่านั้นจะไม่ปรากฏชื่อ แต่ปรากฏเพียง "ด้วยพระนามของอัลลอฮ์" ตามที่ฮอยแลนด์กล่าวไว้)
ปาแลเดปัป
ประวัติ
อาวีญงกลายมาเป็นที่ประทับของพระสันตะปาปาในปี ค.ศ. 1309 เมื่อแบร์ทร็อง เดอ ก็อต ในฐานะสมเด็จพระสันตะปาปาเคลเมนต์ที่ 5 ไม่มีพระประสงค์ที่จะเผชิญกับเหตุการณ์ร้ายต่างในกรุงโรมหลังจากที่ทรงได้รับเลือกในปี ค.ศ. 1305 พระองค์จึงทรงย้ายสภาปกครองของพระสันตะปาปา (Papal Curia) ไปตั้งที่อาวีญงในสมัยที่ต่อมาเรียกกันว่า "สมณสมัยปาปาซี" พระสันตะปาปาเคลเมนต์ประทับเป็นแขกของอารามคณะดอมินิกันในอาวีญง สมเด็จพระสันตะปาปาจอห์นที่ 22 พระสันตะปาปาองค์ต่อมา ทรงก่อตั้งราชสำนักอันหรูหราขึ้นที่นั่น แต่สมเด็จพระสันตะปาปาเบเนดิกต์ที่ 12 พระสันตะปาปาองค์ต่อมาทรงเป็นผู้ริเริ่มการบูรณปฏิสังขรณ์วังบิชอปเก่าอย่างจริงจัง และกระทำต่อมาในสมัยของสมเด็จพระสันตะปาปาเคลเมนต์ที่ 6
เบญจธรรม
องค์ประกอบ
เบญจธรรม 5 ประการ ได้แก่
ปาแลเดปัป
ประวัติ
ที่ตั้งของวังอยู่ทางเนินหินทางตอนเหนือของตัวเมืองที่มองไปทางแม่น้ำโรน เดิมวังของบิชอปแห่งอาวีญง การก่อสร้างแบ่งเป็นสองช่วง ช่วงแรกเรียกว่า "วังเดิม" (Palais Vieux) และช่วงที่สองเรียกว่า "วังใหม่" (Palais Neuf) เมื่อสร้างเสร็จเนื้อที่ของวังก็ขยายขึ้นเป็น 11,000 ตาราเมตร การก่อสร้างใช้งบประมาณไปเป็นจำนวนมหาศาลที่มาจากเงินรายได้ส่วนใหญ่ของพระสันตะปาปาในช่วงนั้น
รัฐเคาะลีฟะฮ์รอชิดูน
สิ่งสืบทอด
ฮอยแลนด์ยังตั้งคำถามถึงข้อกล่าวหาว่ารอชิดูนมีศีลธรรมเหนือกว่าอุมัยยะฮ์ โดยระบุว่าอะลีมีส่วนเกี่ยวข้องในสงครามกลางเมืองครั้งแรก (ฟิตนะฮ์ครั้งที่หนึ่ง) และอุษมานได้ "ใช้รูปแบบการปกครองแบบเห็นแก่ญาติแล้ว" ซึงเคาะลีฟะฮ์องค์หลังถูกประณาม และสงสัยว่าแนวคิด “ยุคทอง” ของอิสลามในยุคแรกเริ่มมาจากความต้องการของนักวิชาการศาสนาสมัยอุมัยยะฮ์ตอนปลายถึงอับบาซียะฮ์ เพื่อแยกความแตกต่างระหว่างเคาะลีฟะฮ์กลุ่มแรก (ซึ่งมีอำนาจในการออกกฎหมายมากกว่า) และเคาะลีฟะฮ์ร่วมสมัยที่พวกเขาต้องการติดตามในเรื่องศาสนาของพวกเขา (อุละมาอ์) ทำให้ในภายหลัง กลุ่มผู้ติดตาม "ได้รับการปรับปรุง" เป็น "แบบอย่างของความกตัญญูกตเวทิตาธรรม"
ปาแลเดปัป
ประวัติ
"วังเดิม" ก่อสร้างโดยสถาปนิกปีแยร์ ปัวซ็องตามโองการของสมเด็จพระสันตะปาปาเบเนดิกต์ที่ 12 ผู้ทรงสั่งให้รื้อทั้ง "วังเดิม" ทั้งหมดและสร้างวังใหม่และระเบียงฉันนบถที่ขนาดใหญ่กว่าเดิมเป็นอันมากขึ้นแทนที่ สิ่งก่อสร้างใหม่ได้รับการสร้างเสริมอย่างแข็งแรงเพื่อต่อต้านข้าศึก ที่ประกอบด้วยปีกสี่ปีกที่มีหอสูงประกบ
รัฐเคาะลีฟะฮ์รอชิดูน
สิ่งสืบทอด
ข้อความเหล่านี้มีความคล้ายคลึงกับมุมมองผู้ติดตาม (รวมเคาะลีฟะฮ์รอชิดูน) ของชีอะฮ์ ชีอะฮ์หลายคนไม่มีมุมมองเดียวกันกับซุนนีที่เชื่อว่าผู้ติดตามล้วนเป็นแบบอย่างของความกตัญญู แต่กล่าาวหาหลายคนว่าสมรู้ร่วมคิดหลังจากท่านศาสดาเสียชีวิต เพื่อลิดรอนอะลีกับลูกหลานของเขาจากการเป็นผู้นำ ในมุมมองของชีอะฮ์ ผู้ติดตามหลายคนและผู้สืบทอดเป็นผู้แย่งชิง แม้แต่คนหน้าซื่อใจคด ที่ไม่เคยหยุดที่จะล้มล้างศาสนาเพื่อผลประโยชน์ของตนเอง
ปาแลเดปัป
ประวัติ
ตัววังมาขยายต่อไปในสมัยของสมเด็จพระสันตะปาปาเคลเมนต์ที่ 6, สมเด็จพระสันตะปาปาอินโนเซนต์ที่ 6 และสมเด็จพระสันตะปาปาเออร์บันที่ 5 ที่กลายมารู้จักกันว่า "วังใหม่" พระสันตะปาปาเคลเมนต์ที่ 6 ทรงจ้างฌาน เดอ ลูฟวร์ให้สร้างหอใหม่, ตึกอีกหลังหนึ่ง และชาเปลที่ยาว 52 เมตร ต่อมาพระสันตะปาปาอินโนเซนต์ก็ทรงสร้างหอใหม่อีกสองหอ พระสันตะปาปาเออร์บันสร้างลานหลักเสร็จที่เรียกว่า Court d'Honneur) และสิ่งก่อสร้างรอบลาน การตกแต่งภายในทำอย่างหรูหราด้วยจิตรกรรมฝาผนัง, พรมแขวนผนัง, จิตรกรรม, ประติมากรรม และเพดานไม้
รัฐเคาะลีฟะฮ์รอชิดูน
การทหาร
กองทัพรอชิดูนเป็นหน่วยรบหลักของกองกำลังติดอาวุธอิสลามในคริสต์ศตวรรษที่ 7 โดยร่วมรบกับกองทัพเรือรอชิดูน กองทัพรักษาระเบียบวินัย ความกล้าหาญเชิงกลยุทธ์ และองค์กรในระดับสูงมาก พร้อมกับแรงจูงใจและความคิดริเริ่มของกองกำลังทหาร ตลอดทั้งประวัติศาสตร์ส่วนใหญ่ กองทัพนี้เป็นหนึ่งในกองกำลังทางทหารที่ทรงพลังและมีประสิทธิภาพที่สุดทั่วทั้งภูมิภาค โดยในช่วงสูงสุดของรัฐเคาะลีฟะฮ์รอชิดูน ขนาดสูงสุดของกองทัพคือประมาณ 100,000 นาย
ปาแลเดปัป
ประวัติ
พระสันตะปาปาย้ายราชสำนักจากอาวีญงกลับไปโรมในปี ค.ศ. 1377 ที่ทำให้เกิดเหตุการณ์ที่เรียกว่า "ศาสนเภทตะวันตก" (Western Schism) ที่ฝ่ายอาวีญงพยายามตั้งตนเป็นอิสระโดยการเลือกตั้งพระสันตะปาปาของตนเองที่เรียกว่า "พระสันตะปาปาเท็จ" (antipope) สององค์ที่รวมทั้งสมเด็จพระสันตะปาปาเคลเมนต์ที่ 7 แห่งอาวีญง และสมเด็จพระสันตะปาปาเบเนดิกต์ที่ 13 แห่งอาวีญง อาวีญงจึงเป็นที่ประทับของพระสันตะปาปาเท็จจนกระทั่งปี ค.ศ. 1408 เมื่อพระสันตะปาปาเบเนดิกต์ที่ 13 ทรงถูกจำขังในพระราชวังอยู่สิบปี พระราชวังอาวีญงอยู่ในมือของพระสันตะปาปาเท็จอยู่หลายปี ระหว่างนั้นก็ถูกล้อมระหว่างปี ค.ศ. 1410 ถึงปี ค.ศ. 1411 แต่ต่อมาก็ได้รับคืนไปเป็นของพระสันตะปาปาในปี ค.ศ. 1433
รัฐเคาะลีฟะฮ์รอชิดูน
กองทัพรอชิดูน
กองทัพรอชิดูนแบ่งออกเป็นทหารราบและทหารม้าเบา การสร้างยุทโธปกรณ์ทางทหารของกองทัพมุสลิมยุคแรกขึ้นมาใหม่นั้นเป็นปัญหา เมื่อเทียบกับกองทัพโรมันกับกองทัพมุสลิมสมัยกลางยุคหลัง ขอบเขตภาพลักษณ์มีขนาดเล็กมาก ส่วนใหญ่ไม่ชัดเจน หลักฐานทางกายภาพมีเหลืออยู่น้อยมาก และหลักฐานส่วนใหญ่ก็ยากที่จะระบุวันที่ได้ ทหารสวมหมวกเหล็กและสัมฤทธิ์แบบเอเชียกลางจากอิรัก
ปาแลเดปัป
ประวัติ
ต่อมาวังก็ถูกยึดโดยรัฐบาลของนโปเลียนเพื่อใช้เป็นค่ายทหารและคุก ตัววังก็ได้รับความเสียหายเพิ่มขึ้นอีกระหว่างการถูกยึดโดยเฉพาะจากฝ่ายที่ต่อต้านนักบวชของสาธารณรัฐฝรั่งเศสที่ 3 เมื่อสิ่งตกแต่งภายในและงานไม้ต่างๆ ถูกขนย้ายออกไปเพื่อทำเป็นโรงม้า จิตรกรรมฝาผนังถูกฉาบทับและถูกทำลายไปเป็นส่วนใหญ่ วังเป็นสถานที่ราชการของรัฐบาลฝรั่งเศสมาจนถึงปี ค.ศ. 1906 เมื่อมาเปลี่ยนฐานะเป็นพิพิธภัณฑ์ และตั้งแต่นั้นมาวังก็ได้รับการบูรณปฏิสังขรณ์มาโดยตลอด
ในปัจจุบันวังส่วนใหญ่เปิดให้ประชาชนเข้าชมได้ และเป็นสถานที่ที่ใช้ในการประชุมสัมมนา และเก็บเอกสารสำคัญของฝรั่งเศส
สถาปัตยกรรม
การมีเนื้อที่ใช้สอยถึง 15,000 ตารางเมตรทำให้วังพระสันตะปาปาแห่งอาวีญงเป็นสิ่งก่อสร้างแบบกอทิกที่ใหญ่ที่สุดในยุโรป
ห้องพระสันตะปาปาเคลเมนต์ที่ 6
ห้องพระสันตะปาปาคลีเมนต์ที่ 6 เป็นห้องที่สำคัญที่สุดในวังเป็นที่ที่มีจิตรกรรมฝาผนังบนเพดานและผนัง
โบสถ์น้อยแซ็ง-มาร์เซียล
โบสถ์น้อยแซ็ง-มาร์เซียลตั้งอยู่บนชั้นสองของหอเซนต์จอห์น ที่มีจิตรกรรมฝาผนังที่เป็นฉากชีวิตของนักบุญมาร์เซียล (Sain Martial) ที่เขียนโดยมัตเตโอ โจวันนี (Matteo Giovanetti) ระหว่างปี ค.ศ. 1344 ถึงปี ค.ศ. 1345 โดยดูเรื่องได้จากข้างล่างขึ้นไปข้างบน
กีฬาสกีลงเขาในโอลิมปิกเยาวชนฤดูหนาว 2020 – ประเภทบุคคลชายผสม
กีฬาสกีลงเขาในโอลิมปิกเยาวชนฤดูหนาว 2020 ประเภทบุคคลชายผสม เป็นการแข่งขันกีฬาสกีลงเขาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 10, 11 มกราคม ค.ศ.2020 โดยได้จัดขึ้นที่ Les Diablerets ซึ่งการแข่งขันกีฬาสกีลงเขาครั้งนี้มีนักกีฬาเข้าร่วมแข่งขัน 61 คน จาก 39 ประเทศ
ผู้ที่ได้รับรางวัลชนะเลิศเหรียญทองคือ Auguste Aulnette นักกีฬาจากประเทศฝรั่งเศส
พันธนาการแห่งราชันย์กุหลาบ
พันธนาการแห่งราชันย์กุหลาบ (薔薇王の葬列 (Bara-Ō no Sōretsu)) เป็นซีรีส์มังงะญี่ปุ่น เขียนเรื่องและวาดภาพโดยอายะ คันโนะ เนื้อเรื่องอิงจากบทละครของวิลเลียม เชกสเปียร์เรื่อง  เฮนรีที่ 6 ภาค 3 และ ริชาร์ดที่ 3 เรื่องราวเกี่ยวกับพระเจ้าริชาร์ดที่ 3 แห่งอังกฤษแห่งช่วงสงครามดอกกุหลาบ (ค.ศ. 1455–1487) ในประวัติศาสตร์อังกฤษ มังงะตีพิมพ์ในนิตยสารพรินเซสรายเดือนของสำนักพิมพ์อากิตะโชเต็งตั้งแต่เดือนตุลาคม พ.ศ. 2556 ถึงมกราคม พ.ศ. 2565 และรวบรวมตีพิมพ์เป็นหนังสือการ์ตูนรวมเล่ม(ทังโกบง) ถึงเล่มที่ 16 ในเดือนธันวาคม พ.ศ. 2564 มังงะมีลิขสิทธิ์ในประเทศไทยโดยสำนักพิมพ์บงกช พับลิชชิ่ง ได้รับการดัดแปลงเป็นดรามาซีดี, ซีรีส์มังงะภาคแยก, นิยายออริจินัล และซีรีส์อนิเมะโทรทัศน์โดยสตูดิโอเจซีสตาฟ ออกอากาศตั้งแต่เดือนมกราคมถึงมิถุนายน พ.ศ. 2565
ฮันส์-ดีเทอร์ ฟลิค
ฮันส์-ดีเทอร์ "ฮันซี" ฟลิค (Hans-Dieter "Hansi" Flick; เกิดวันที่ 24 กุมภาพันธ์ ค.ศ. 1965) เป็นอดีตนักฟุตบอลอาชีพและผู้จัดการทีมฟุตบอลชาวเยอรมัน เขาเคยเป็นผู้ช่วยของโยอาคิม เลิฟ ในทีมชาติเยอรมนีระหว่างเดือนสิงหาคม ค.ศ. 2006 ถึงเดือนกรกฎาคม ค.ศ. 2014 ปัจจุบันเป็นหัวหน้าผู้ฝึกสอนของทีมชาติเยอรมนี โดยทำหน้าที่มาตั้งแต่เดือนกันยายน ค.ศ. 2021
สมัยที่เป็นผู้เล่น ฟลิคเป็นกองกลางได้ลงเล่นให้กับไบเอิร์นมิวนิกทั้งหมด 104 นัด และทำได้ 5 ประตูในช่วง ค.ศ. 1985–1990 ต่อมาเขาได้ลงเล่นให้กับเคิลน์ทั้งหมด 44 นัด และสโมสรสุดท้ายที่เขาได้ลงเล่นคือ วิคโทรีอาบัมเมินทาล ในช่วง ค.ศ. 1994–2000
ฟลิคเคยลงเล่นให้กับทีมชาติเยอรมนีรุ่นอายุไม่เกิน 18 ปี ทั้งหมด 2 นัดในรอบแบ่งกลุ่มของฟุตบอลชิงแชมป์แห่งชาติยุโรป 1983 เมื่อวันที่ 15 และ 17 พฤษภาคม ค.ศ. 1983 ได้แก่ นัดที่เอาชนะสวีเดน 1-0 และชนะบัลแกเรีย 3-1 ตามลำดับ
ผู้เล่น
ไบเอิร์นมิวนิก
แอร์สเทอ เอ็ฟเซ เคิลน์
ผู้จัดการทีม
ไบเอิร์นมิวนิก
รางวัลส่วนตัว
เรือควบคุมทะเล
เรือควบคุมทะเล (The Sea Control Ship; ตัวย่อ: SCS) เป็นเรือบรรทุกอากาศยานขนาดเล็กที่ออกแบบและพัฒนาโดยกองทัพเรือสหรัฐอเมริกา สมัยผู้บัญชาการทหารเรืออัลโม ซัมวัล์ต (Elmo Zumwalt) ระหว่างปีคริสต์ทศวรรษที่ 1970 ปัจจุบันหมายถึงเรือของกองทัพเรือที่สามารถปฏิบัติหน้าที่ที่คล้ายกัน เรือควบคุมทะเลมีวัตถุประสงค์เป็นเรือคุ้มกัน ให้การสนับสนุนทางอากาศสำหรับขบวนเรือ มันเป็นผลมาจากการตัดงบประมาณกองทัพเรือสหรัฐในช่วงเวลานั้น ในปัจจุบันราชนาวีของหลายชาติต่างมีเรือควบคุมทะเลในประจำการของตน รวมถึงราชนาวีไทยด้วย
นักมวยไทย
ทั้งนี้ ฉายาของนักมวยไทย มักมีที่มาจากในหลายลักษณะ อาทิ ลักษณะการชก ความแข็งแกร่ง ความสามารถ และอาจรวมถึงเอกลักษณ์เฉะพาะตัว หรือในบางครั้ง อาจตั้งตามกระแสสังคม หรือ นำมาจากผู้มีชื่อเสียงในวงการต่างๆ เช่น การเมือง บันเทิง กีฬา มาเป็นแบบอย่าง โดยทั่วไปในปัจจุบัน เครื่องแต่งกายของนักมวยไทยจะสวมกางเกงขาสั้น และมีการสวมใส่นวม มีประเจียดรัดต้นแขน และมงคลสวมศีรษะขณะทำการไหว้ครูรำมวย
ลงโบสถ์
ลงโบสถ์ หมายถึงการลงไปทำกิจวัตรประจำวันคือทำวัตรเช้าและทำวัตรเย็นพร้อมกันที่อุโบสถของภิกษุสามเณร เช่นใช้ว่า
"การลงโบสถ์ถือเป็นกิจประจำของพระสงฆ์ เพราะเหมือนกับได้เข้าเฝ้าพระพุทธเจ้าอย่างที่เคยปฏิบัติมาในครั้งพุทธกาล"
ลงโบสถ์ ในสำนวนไทยถูกใช้ในความหมายทำนองว่าเข้ากันไม่ได้หรือไม่ลงรอยกันเช่นใช้ว่า
"ตอนนี้พวกเขาไม่ลงโบสถ์กันเสียแล้ว"
"จะลงโบสถ์กันได้อย่างไร ทะเลาะกันบ่อยออกปานนั้น"
จักรวรรดิแอซเท็ก
แอซเท็ก (Aztec Empire) เป็นคำที่หมายถึงกลุ่มชาติพันธ์ในทางตอนกลางของเม็กซิโกโดยเฉพาะกลุ่มที่พูดภาษานาวาตล์ (Nahuatl) ผู้มีอำนาจทางการเมืองและทางการทหารในบริเวณเมโสอเมริกา ในคริสต์ศตวรรษที่ 14, 15 และ 16 ในสมัยที่เรียกว่าปลายยุคคลาสสิกตอนหลังในลำดับเหตุการณ์ในเมโสอเมริกา (Mesoamerican chronology)
ส่วนใหญ่แล้ว “แอซเท็ก” มักจะหมายถึงเฉพาะชาวเตนอชตีตลัน (en:Tenochtitlan) ที่ตั้งถิ่นฐานอยู่บนเกาะในทะเลสาบเท็กซ์โคโคที่เรียกตนเองว่า “เม็กซิกาเทน็อคคา” หรือ “โคลฮูอาเม็กซิกาเทน็อคคา”
บางครั้งคำนี้ก็รวมทั้งผู้ที่พำนักอาศัยของเตนอชตีตลันในนครรัฐพันธมิตรอีกสองเมือง Acolhua แห่ง เตซโกโก และ เทพาเน็คแห่งทลาโคพานที่รวมกันเป็นสามพันธมิตรแอซเท็ก (Aztec Triple Alliance) หรือที่เรียกกันว่า “จักรวรรดิแอซเท็ก”
กลุ่มกองกิสตาดอร์ หรือนักสำรวจดินแดนชาวสเปนนำโดย เอร์นัน กอร์เตส เข้ารุกรานและยึดครองจักรวรรดิแอซเท็ก จนกระทั่งล่มสลายในปี ค.ศ. 1521
เดอะบิวตีฟูลเซาท์
เดอะบิวตีฟูลเซาท์ (The Beautiful South) เป็นวงอัลเทอร์เนทีฟร็อกอังกฤษ ก่อตั้งวงปลายคริสต์ทศวรรษ 1980 โดยอดีตสมาชิกวงเดอะเฮาส์มาร์ตินส์ พอล ฮีตันและเฟ เฮมิงเวย์ ต่อมาได้สมาชิกเพิ่มคือ ฌอน เวลช์ (เบส), เดฟ สเตด (กลอง) และเดฟ โรเธอร์เรย์ (กีตาร์) ที่อยู่ร่วมวง 19 ปี ต่อมาเพิ่มนักร้องหญิงคือเบรียนา คอร์ริแกน ต่อมาแทนที่โดย แจ็กกี แอบบอต และเปลี่ยนมาเป็นอลิสัน วีเลอร์
วงแตกไปเมื่อเดือนมกราคม ค.ศ. 2007 โดยให้เหตุผลสาเหตุด้านความแตกต่างของดนตรี มียอดขายราว 15,000,000 ชุดทั่วโลก ในเดือนมกราคม 2009 มีการประกาศว่า สมาชิก เดฟ เฮมิงเวย์, อลิสัน วีเลอร์และเดฟ สเตดจะมารวมตัวกันใหม่ภายใต้ชื่อวง นิวบิวตีฟูลเซาท์ (New Beautiful South)
เกิดใหม่ต่างโลก เพื่อนผมน่ารักโฮกเลยครับ
เกิดใหม่ต่างโลก เพื่อนผมน่ารักโฮกเลยครับ เป็นซีรีส์มังงะญี่ปุ่น เขียนเรื่องโดยยู สึรูซากิ วาดภาพโดยชิน อิเกซาวะ เผยแพร่ออนไลน์ผ่านแอปพลิเคชันมังงะและเว็บไซต์มังงะ Cycomi ของบริษัท Cygames ตั้งเดือนเดือนพฤศจิกายน พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม (ทังโกบง) โดยสำนักพิมพ์โชงากูกัง ปัจจุบันจำหน่ายถึงเล่มที่ 5 ได้รับการดัดแปลงเป็๋นซีรีส์อนิเมะโทรทัศน์โดยสตูดิโอโอแอลเอ็ม ออกอากาศตั้งแต่เดือนมกราคมถึงมีนาคม พ.ศ. 2565
กีฬาสกีลงเขาในโอลิมปิกเยาวชนฤดูหนาว 2020 – ประเภทบุคคลหญิงผสม
กีฬาสกีลงเขาในโอลิมปิกเยาวชนฤดูหนาว 2020 ประเภทบุคคลหญิงผสม เป็นการแข่งขันกีฬาสกีลงเขาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 10, 11 มกราคม ค.ศ.2020 โดยได้จัดขึ้นที่ Les Diablerets ซึ่งการแข่งขันกีฬาสกีลงเขาครั้งนี้มีนักกีฬาเข้าร่วมแข่งขัน 62 คน จาก 40 ประเทศ
ผู้ที่ได้รับรางวัลชนะเลิศเหรียญทองคือ Amanda Salzgeber นักกีฬาจากประเทศออสเตรีย
สถานีรถไฟปากคลองสาน
สถานีรถไฟปากคลองสาน ในอดีตเป็นสถานีต้นทางของทางรถไฟสายแม่กลอง ตั้งอยู่บริเวณตลาดปากคลองสาน เขตคลองสาน เดิมมีทางรถไฟเชื่อมกับท่าแพขนานยนต์ เพื่อใช้ขนส่งขบวนรถ และหัวรถจักรไปซ่อมบำรุงทีสถานีรถไฟบางกอกน้อย หรือสถานีรถไฟมักกะสัน
สถานีรถไฟปากคลองสานเปิดให้ประชาชนใช้งานตั้งแต่วันที่ 4 มกราคม ร.ศ. 123 (พ.ศ. 2447) โดยพระบาทสมเด็จพระมงกุฎเกล้าเจ้าอยู่หัว ขณะนั้นทรงเป็นสมเด็จพระบรมโอรสาธิราชสยามมกุฎราชกุมาร เสด็จพระราชดำเนินแทนพระองค์ ทรงเปิดเส้นทางปากคลองสาน-มหาชัย เมื่อวันที่ 29 ธันวาคม ร.ศ. 123 (พ.ศ. 2447) และพระบาทสมเด็จพระจุลจอมเกล้าเจ้าอยู่หัว ทรงเคยเสด็จพระราชดำเนินประทับรถไฟพระที่นั่ง ผ่านทางรถไฟสายนี้เมื่อวันที่ 18 มีนาคม ร.ศ. 124 (พ.ศ. 2448) เพื่อทรงทำพิธีเปิดถนนถวาย ตำบลท่าฉลอม อำเภอเมืองสมุทรสาคร จังหวัดสมุทรสาคร
เจ้าชายออสการ์ เบอร์นาดอตต์ เคานต์แห่งวิสบอร์ก
เจ้าชายออสการ์ เบอร์นาดอตต์ เคานต์แห่งวิสบอร์ก (Prince Oscar Bernadotte)
พระประวัติ
เจ้าชายออสการ์ เป็นพระราชโอรสพระองค์ที่ 2 ในสมเด็จพระเจ้าออสการ์ที่ 2 แห่งสวีเดน กับ โซเฟียแห่งนอสซอ สมเด็จพระราชินีแห่งสวีเดน ประสูติ ณ กรุงสต็อกโฮล์ม เมื่อแรกประสูติ ทรงมีฐานะเป็น เจ้าชายแห่งสวีเดนและนอร์เวย์ ต่อมากนอร์เวย์ได้ยแกตัวจากสวีเดน พระองค์จึงดำรงพระอิสิรยยศที่ ดยุกแห่งกอตลันด์
อภิเษกสมรส
เมื่อปี ค.ศ. 1888 พระองค์ได้เสกสมรสกับ เอ็มบา มอกุส อัล ฟุสเก (ต่อมา:เจ้าหญิงเอ็มบาเบอร์นาดอตต์ เคาน์เตสแห่งวิสบอร์ก) ซึ่งการสมรสของพระองค์ไม่ได้รับความยินยอมจากพระบิดา และสภาของสวีเดน ซึ่งการสมรสนี้เองทำให้พระองค์ค้องสละฐานันดรและทายาทในการสืบราชบัลลังก์แห่งสวีเดนไปโดยปริยาย และใช้พระนามลำลองอย่างไม่เป็นทางการว่า ออสการ์ เบอร์นาดอตต์ ต่อมา ได้รับการสถาปนาเป็น เจ้าชายออสการ์ เบอร์นาดอตต์ เคานต์แห่งวิสบอร์ก ในวันแต่งงานจากพระอัยกา
พระบุตร
เคานต์และเคานต์เตสนั้น มีพระบุตร 5 ท่าน คือ
อู๋ไท่ปั๋ว
ไท่ปั๋ว  เป็นพระโอรสพระองค์แรกของพระเจ้าโจวไท่ (周太王) และเป็นผู้ก่อตั้งแคว้นอู๋ วันประสูติและสวรรคตของพระองค์ยังไม่เป็นที่แน่ชัด
ประวัติ
พระองค์ประสูติในสกุลจี (姬) แห่งราชวงศ์โจว มีพระอนุชาสองพระองค์ คือ องค์ชายจ้งยง (仲雍) กับองค์ชายจี้ลี่ (季歷) แม้พระองค์เป็นพระโอรสพระองค์แรก แต่พระบิดาต้องการให้เจ้าชายจี้ลี่ซึ่งมีสติปัญญาได้ขึ้นครองราชย์ต่อแทน องค์ชายไท่ปั๋วและองค์ชายจ้งยงจึงไปสร้างแคว้นอู๋ที่เมืองเหมย์หลี่ (梅里) อยู่ในมณฑลเจียงซูปัจจุบัน
องค์ชายไท่ปั๋วได้ขึ้นเป็นกษัตริย์อู๋องค์แรก และสถาปนาเมืองเหมย์หลี่เป็นเมืองหลวง ในสมัยของพระองค์ มีการพัฒนากิจการด้านเกษตรกรรมและชลประทานเป็นอย่างมาก มีรับสั่งให้ขุดคลองชลประทานขึ้นเป็นครั้งแรกคือ คลองตู (Canal Du) เมื่อสวรรคตลงโดยไม่มีพระโอรส องค์ชายจ้งยง พระอนุชา จึงขึ้นครองราชย์ต่อมา นอกจากนี้ มีการสร้างปูชนียสถานให้องค์ชายไท่ปั๋วที่หมู่บ้านเหมย์ (梅村) ในเมืองอู๋ซี โครงสร้างเดิมทำด้วยไม้ แต่ถูกทำลายลงหลายครั้งจากสงคราม มีการบูรณะหลายครั้ง สถาปัตยกรรมส่วนใหญ่ในปัจจุบันมาจากสมัยราชวงศ์ชิง
พลาโซมัยซิน
พลาโซมัยซิน (INN: Plazomicin, ชื่อรหัส: ACHN-490 ) เป็นยาปฏิชีวนะรุ่นใหม่ในกลุ่มอะมิโนไกลโคไซด์ ถูกจัดอยู่ในกลุ่มนีโอไกลโคไซด์ (neoglycoside) เป็นยาที่พัฒนามาจากซิโซมัยซิน โดยการเติมกรดไฮดรอกซี-อะมิโนบูทิริก (hydroxy-aminobutyric acid; HABA) เข้าไปแทนที่ในตำแหน่งที่ 1 และเติมหมู่ไฮดรอกซีเอทิล (hydroxyethyl) ในตำแหน่งที่ 6'
การทดลองนอกร่างกายมนุษย์ (in vitro) พบว่าพลาโซมัยซินมีกลไกการออกฤทธิ์ที่เสริมฤทธิ์ของแดพโตมัยซินหรือเซฟโตบิโพรลในการต้านเชื้อแบคทีเรีย สแตปฟิโลคอคคัส ออเรียสที่ดื้อต่อยาเมทิซิลลิน (Methicillin-resistant Staphylococcus aureus; MRSA) และสแตปฟิโลคอคคัส ออเรียสที้ดื้อต่อแวนโคมัยซิน (VRSA) และต้านเชื้อ Pseudomonas aeruginosa เมื่อใช้ร่วมกับเซฟีพิม, โดริพีแนม, อีมิพีแนม หรือ ปิปเปอราซิลลิน/ทาโซแบคแตม นอกจากนี้ ในการทดลองนอกร่างกายมนุษย์ (in vitro) อีกการทดลองหนึ่งก็พบว่าพลาโซมัยมีฤทธิ์ต้าน Acinetobacter baumannii ที่ดื้อต่อยากลุ่มคาร์บาพีแนมได้เป็นอย่างดี
ในปี ค.ศ. 2012 องค์การอาหารและยาของสหรัฐอเมริกา (U.S. Food and Drug Administration) ได้ยินยอมให้มีการพัฒนาและร่างกฏเกณฑ์เกี่ยวกับพลาโซมัยซินขึ้นอย่างเร่งด่วนเป็นกรณีพิเศษ (fast track) ทั้งนี้เพื่อตอบสนองต่อสถานการณ์การดื้อยาปฏิชีวนะของเชื้อแบคทีเรียที่มีแนวโน้มรุนแรงมากยิ่งขึ้น
พลาโซมัยซินถูกพัฒนาขึ้นโดยสถาบัน Achaogen เพื่อรักษาโรคติดเชื้อแบคทีเรียที่รุนแรง เนื่องมาจากการดื้อต่อยาปฏิชีวนะชนิดอื่นๆของเชื้อสาเหตุเหล่านั้น ยกตัวอย่างเช่น วงศ์เอนเทอร์โรแบคทีเรียซีอีที่ดื้อต่อยาปฏิชีวนะหลายชนิด (Multidrug-resistant Enterobacteriaceae; MRE) ซึ่งรวมไปถึง วงศ์เอนเทอร์โรแบคทีเรียซีอีที่ดื้อต่อยากลุ่มคาร์บาพีแนม (Carbapenem-resistant Enterobacteriaceae; CRE) โดย ณ ข้อมูลเมื่อวันที่ 7 มีนาคม ค.ศ. 2016 ยานี้กำลังอยู่ในการศึกษาทางคลินิกในขั้นตอนที่ 3 (Phase III)
แมลงวันแมงมุม
แมลงวันแมงมุม หรือ เครนฟลาย (crane fly) เป็นแมลงที่มีลักษณะคล้ายยุงมี 6 ขาและ 2 ปีก อยู่ในตระกูลของธิปูลิเดอี(Tipulidae) ทั่วโลกมีประมาณ 12,000 ชนิด ลักษณะที่โดดเด่นคือไม่กินเลือดแต่กินน้ำหวาน น้ำค้างเป็นอาหาร คล้ายยุงตัวผู้
อู๋จ้งยง
จ้งยง เป็นกษัตริย์องค์ที่สองของแคว้นอู๋ในสมัยจีนโบราณตามประวัติศาสตร์ดั้งเดิม
ชื่อสกุลของเขาคือ "จี" (姬) และชื่อตัวคือ "ยง" ส่วน "จ้ง" นั้นเป็นบรรดาศักดิ์สำหรับราชบุตรองค์ที่สองของพระเจ้าโจวไท่ (周太王) กับพระนางเจียง (Lady Jiang)
ตามประวัติศาสตร์ดั้งเดิม จี้ลี่ (季歷) ราชบุตรองค์สุดท้องของพระเจ้าโจวไท่ มีสติปัญญาและกำลังเข้มแข็ง ถึงขนาดที่องค์ชายจ้งยงและองค์ชายไท่ปั๋ว (泰伯) ยอมให้องค์ชายจี้ลี่สืบบัลลังก์ของบิดา แล้วพากันไปก่อตั้งแคว้นอู๋ในลุ่มแม่น้ำแยงซีแทน
แค้วนอู๋ดังกล่าวตั้งขึ้นที่เมืองเหมย์หลี่ (梅里) ซึ่งต่อมาได้พัฒนาทั้งด้านเกษตรกรรมและระบบชลประทานเป็นอย่างมาก องค์ชายไท่ปั๋วเป็นกษัตริย์อู๋องค์แรก แต่ไร้รัชทายาท องค์ชายจ้งยง พระอนุชา จึงครองราชย์ต่อ เมื่อองค์ชายจ้งยงสิ้นพระชนม์แล้ว ลูกหลานก็ขึ้นเป็นกษัตริย์แคว้นอู๋สืบกันมา
มหาวิหารเวเซอแล
มหาวิหารนักบุญมารีย์ชาวมักดาลาแห่งเวเซอแล (Basilique Sainte-Marie-Madeleine de Vézelay) เป็นบาซิลิกา ในอดีตเดิมเป็นแอบบีย์ของคณะเบเนดิกตินและอารามกลูว์นี (Cluniac) ตั้งอยู่ที่เวเซอแล จังหวัดอียอน แคว้นบูร์กอญ-ฟร็องช์-กงเต ประเทศฝรั่งเศส ตัวสิ่งก่อสร้างประกอบด้วยการตกแต่งที่ซับซ้อนด้วยรูปสลักเสลาด้านหน้า, เหนือประตูทางเข้า และหัวเสาที่ถือกันว่าเป็นงานฝีมือชั้นเอกของสถาปัตยกรรมและศิลปะโรมาเนสก์ของบูร์กอญ แม้ว่าบางส่วนของงานศิลปะจะถูกทำลายไปในระหว่างการปฏิวัติฝรั่งเศส
มหาวิหารเวเซอแลและเนินในบริเวณเวเซอแล ได้รับการขึ้นทะเบียนเป็นแหล่งมรดกโลกโดยยูเนสโกเมื่อ พ.ศ. 2522
รายพระนามจักรพรรดิไบแซนไทน์
นี่คือ รายพระนามจักรพรรดิไบแซนไทน์ ตั้งแต่การสถาปนากรุงคอนสแตนติโนเปิลในปีค.ศ. 330 ซึ่งเป็นจุดเริ่มต้นโดยทั่วไปของจักรวรรดิโรมันตะวันออก หรือ จักรวรรดิไบแซนไทน์ ไปจนถึงการเสียกรุงคอนสแตนติโนเปิลแก่จักรวรรดิออตโตมันในปี ค.ศ. 1453 มีเพียงจักรพรรดิเท่านั้นที่ได้รับการยอมรับว่าเป็นผู้ปกครองที่ถูกต้องตามกฎหมายและมีพระราชอำนาจในการใช้อำนาจอธิปไตย รวมทั้งการแยกตำแหน่งจักรพรรดิร่วม (symbasileis:ซิมบาซิเลอิส) ผู้ซึ่งไม่เคยเป็นสถานะของผู้ปกครอง และไม่นับรวมผู้ช่วงชิงราชบัลลังก์หรือกบฏที่ทำการอ้างสิทธิในตำแหน่งจักรพรรดิ
ตามประเพณีโบราณ สายสันตติวงศ์ของจักรพรรดิไบแซนไทน์จะเริ่มร่วมกับจักรพรรดิโรมัน จักรพรรดิคอนสแตนตินมหาราช จักรพรรดิคริสตศาสนิกชนพระองค์แรก ผู้ทรงสร้างเมืองบิแซนเทียมขึ้นมาใหม่ในฐานะราชธานี นามว่า คอนสแตนติโนเปิล และเป็นผู้ซึ่งได้รับการยกย่องจากจักรพรรดิไบแซนไทน์ในสมัยหลังในฐานะรูปแบบของผู้ปกครอง ลักษณะเด่นสำคัญของรัฐไบแซนไทน์ได้เกิดขึ้นในรัชสมัยจักรพรรดิคอนสแตนติน คือ ระบบการปกครองได้มีศูนย์กลางอยู่ที่คอนสแตนติโนเปิลและถูกครอบงำทางวัฒนธรรมโดยกรีกตะวันออกกับศาสนาคริสต์ที่เป็นศาสนาประจำชาติ
จักรพรรดิไบแซนไทน์ทุกพระองค์ขนามนามพระองค์เองว่า "จักรพรรดิโรมัน" คำว่า "ไบแซนไทน์" นั้นได้ถูกประกาศใช้โดยประวัติศาสตร์นิพนธ์ตะวันตกในคริสต์ศตวรรษที่ 16 ตำแหน่ง "จักรพรรดิโรมัน" ไม่ได้ถูกท้าทายมาก่อนจนกระทั่งสมเด็จพระสันตะปาปาทรงประกอบพระราชพิธีราชาภิเษกสวมมงกุฎให้แก่กษัตริย์ชาวแฟรงก์ คือ พระเจ้าชาร์เลอมาญ ในฐานะ "จักรพรรดิโรมันอันศักดิ์สิทธิ์" (25 ธันวาคม ค.ศ. 800) เป็นการกระทำเพื่อตอบโต้พระราชพิธีราชาภิเษกไบแซนไทน์ จักรพรรดินีไอรีน ซึ่งเป็นสตรี โดยไม่ได้รับการยอมรับจากสมเด็จพระสันตะปาปาลีโอที่ 3
ตำแหน่งของจักรพรรดิทั้งหมดก่อนหน้าจักรพรรดิเฮราคลิอัสมีตำแหน่งอย่างเป็นทางการว่า "ออกัสตัส" (Augustus) ถึงแม้ว่าจะมีตำแหน่งอื่นที่ใช้อย่าง โดมินัส (Dominus) ชื่อตำแหน่งทั้งหลายก่อนหน้ามาจาก อิมเพอเรเตอร์ (Imperator) ซีซาร์ (Caesar) และตามมาด้วย ออกัสตัส ต่อมาในรัชสมัยจักรพรรดิเฮราคลิอัส ชื่อตำแหน่งได้กลายเป็นภาษากรีกคือ บาซิลิอัส (Basileus; ภาษากรีก:Βασιλεύς) ซึ่งมีความหมายแต่เดิมว่า ประมุข แต่ถูกใช้เพื่อแทนที่คำว่า ออกัสตัส ตามมาด้วยการสร้างศัตรูกับจักรวรรดิโรมันอันศักดิ์สิทธิ์ในยุโรปตะวันตก ตำแหน่ง "ออโตคราเตอ" (Autokrator; ภาษากรีก:Αὐτοκράτωρ) ได้ถูกนำมาใช้มากขึ้น ในหลายศตวรรษต่อมา จักรพรรดิถูกกล่าวถึงโดยชาวคริสต์ตะวันตกว่าเป็น "จักรพรรดิแห่งกรีก" ในช่วงสุดท้ายของจักรวรรดิ จักรพรรดิจะเรียกตนเองว่า "[พระนามจักรพรรดิ]ในพระคริสต์ จักรพรรดิและอัตตาธิปัตย์แห่งชาวโรมัน"
ในช่วงยุคกลาง ระบบราชวงศ์ถือเป็นเรื่องปกติแต่หลักการสืบราชสันตติวงศ์ไม่ได้ถูกทำให้เป็นทางการในจักรวรรดิ และการสืบราชสันตติวงศ์มีความเป็นขนบธรรมเนียมประเพณีมากกว่าหลักการที่กำหนดเป็นกฎหมาย
รวมทั้งราชวงศ์พาลาโอโลกอส ได้อ้างสิทธิในจักรพรรดิไบแซนไทน์ขณะลี้ภัย มีจักรพรรดิทั้งหมด 99 พระองค์ในระยะเวลา 1,000 ปีของจักรวรรดิไบแซนไทน์
นอรา เอฟรอน
นอรา เอฟรอน นักเขียนบท ผู้อำนวยการสร้าง ผู้กำกับภาพยนตร์ และนักหนังสือพิมพ์ชาวอเมริกัน มีชื่อเสียงในฐานะนักเขียนบทภาพยนตร์โรแมนติกคอเมดี เคยได้รับการเสนอชื่อเข้าชิงรางวัลออสการ์ บทภาพยนตร์ยอดเยี่ยม 3 ครั้ง จากเรื่อง Silkwood (1983) When Harry Met Sally (1989) และ Sleepless in Seattle (1993)
ชีวิตสมรส
นอรา เอฟรอนสมรสมาแล้วสามครั้ง โดยครั้งที่สองสมรสกับคาร์ล เบิร์นสไตน์ นักหนังสือพิมพ์วอชิงตันโพสต์ผู้เปิดโปงเรื่องคดีวอเตอร์เกตในหนังสือเรื่อง All the President's Men ชีวิตสมรสครั้งนี้จบลงด้วยการหย่าร้าง เมื่อเธอพบว่าสามีแอบมีความสัมพันธ์กับมาร์กาเรต เจย์ บุตรสาวของเจมส์ คัลลาฮาน อดีตนายกรัฐมนตรีอังกฤษ เธอได้นำชีวิตส่วนตัวในช่วงนี้ไปเขียนหนังสืออัตชีวประวัติชื่อ Heartburn ซึ่งถูกนำไปสร้างเป็นภาพยนตร์ในปี 1986 นำแสดงโดยแจ็ก นิโคลสันและเมอริล สตรีพ
ภายหลังการหย่าร้างกับคาร์ล เบิร์นสไตน์ นอราเป็นบุคคลหนึ่งในจำนวนไม่กี่คน ที่คาดเดาตัวตนของดีพโทรธ หรือนามแฝงของเจ้าหน้าที่ระดับสูง ผู้เปิดเผยรายละเอียดของคดีวอเตอร์เกตให้กับคาร์ล เบิร์นสไตน์และบ็อบ วูดเวิร์ด ได้ถูกต้องว่าเป็น ดับเบิลยู. มาร์ก เฟลต์ รองผู้อำนวยการเอฟบีไอ
นอรา เอฟรอนครั้งที่สามกับนิโคลัส ปีเลกจี นักเขียนบทภาพยนตร์ ตั้งแต่ปี 1987 จนกระทั่งเสียชีวิตเมื่อวันที่ 26 มิถุนายน ค.ศ. 2012 ด้วยโรคปอดบวม ในวัย 71 ปี
หาดสระบัว
หาดสระบัว ห่างจากอำเภอเมืองนครศรีธรรมราช 20 กม. ตามทางหลวงหมายเลข 401 มีทางแยกขวามือเป็นทางลูกรังไปถึงชายหาดลักษณะชายหาดเป็นแนวยาวจากเหนือลงใต้ ประกอบด้วยหาดสวรรค์นิเวศน์ หาดจันทร์เพ็ญ หาดสันติสุข หาดปากน้ำท่าศาลา หาดสระบัว หาดบ้านหน้าทัพ หาดบ้านปากพะยิง และหาดปากน้ำปากนคร แต่ที่ได้รับ ความนิยมมากที่สุดคือ หาดสระบัว บริเวณหาดสระบัวน้ำทะเลค่อนข้างขุ่นและมีตะกอนโคลน ไม่เหมาะกับ การเล่นน้ำทะเล แต่ได้รับความนิยมพอสมควรเนื่องจากอยู่ใกล้ตัวเมืองนครฯ มากที่สุด เนื่องจากากรเดินทางสะดวก บรรยากาศดี ส่วนใหญ่จะมารับประทานอาหารทะเลกันเป็นประจำ
ชิมาดะ อิจิโร
ชิมาดะ อิจิโร (島田 一郎 (Shimada Ichirō); 1848 — 27 กรกฎาคม 1878) ซามูไรชาวญี่ปุ่นช่วงปลายยุคเอโดะ เป็นที่รู้จักจากการเป็นผู้นำในการสังหารโอกูโบะ โทชิมิจิ นักการเมืองผู้ทรงอำนาจและอิทธิพลในยุคนั้น เมื่อวันที่ 14 พฤษภาคม ค.ศ. 1878 หลังจากการลอบสังหารเขาและมือสังหารถูกสั่งประหารชีวิตเมื่อวันที่ 27 กรกฎาคม ปีเดียวกัน
ปูตราจายา
ศัพทมูลวิทยา
ชื่อปูตราจายาตั้งตามนายกรัฐมนตรีคนแรกของมาเลเซีย ตุนกู อับดุล ระฮ์มัน ปูตรา อัล-ฮัจ พื้นที่ของปูตราจายาเป็นดินแดนแทรก ล้อมรอบด้วยอำเภอเซอปังของรัฐเซอลาโงร์ ชื่อของปูตราจายามาจากภาษาสันสกฤต ที่แผลงเป็นภาษามลายู โดย "ปูตรา" (पुत्र) แปลว่า "บุตรชาย" และ "จายา" (जया) แปลว่า "ความสำเร็จ" หรือ "ชัยชนะ"
การออกแบบ
ปูตราจายาเป็นเมืองใหม่ ตั้งอยู่ในประเทศมาเลเซีย การพัฒนาของปูตราจายาเริ่มขึ้นในช่วงต้นของคริสต์ทศวรรษ 1990 โดยเกิดขึ้นจากแนวความคิดของนายกรัฐมนตรี ดร.มหาเธร์ โมฮัมหมัดคนที่ 4 และคนที่ 7 ที่จะสร้างเมืองเพื่อเป็นที่ตั้งของฝ่ายบริหารและประมุขของประเทศ อยู่ทางตอนใต้ของกัวลาลัมเปอร์ มีพื้นที่ราว 4,932 เฮกเตอร์ ประชากรคาดการณ์ ราว 350,000 คน การใช้ประโยชน์ที่ดินมีการวางผังอย่างเป็นสัดส่วน ดังนี้
ส่วนประกอบสำคัญของเมืองได้แก่ทะเลสาบที่สร้างขึ้นโดยการขุด จึงทำให้เมืองปูตราจายามีภูมิทัศน์ที่สวยงาม และมีสะพานที่ออกแบบอย่างสวยงามถึง 5 สะพานได้แก่ Putra Bridge, Seri Perdana Bridge, Seri bakti Bridge, Seri Gemilang Bridge, และ Seri Wawasan Bridge
ปูตราจายาเป็นความตั้งใจของผู้นำมาเลเซียที่ต้องการจะเนรมิตเมืองใหม่ขึ้นมา เมื่อปี 2538 โดยกำหนดแผนการพัฒนา 3 ระยะ คือ ระยะ 1A แล้วเสร็จในปี 2542 ระยะ 1B แล้วเสร็จในปี  2544  และระยะ 2 แล้วเสร็จในปี 2553 เพื่อเป็นศูนย์การบริหารและปกครอง แยกออกจากกัวลาลัมเปอร์ เมืองหลวง เพื่อต้องการควบคุมปัญหาการเจริญเติบโตที่รวดเร็วและต้องการแก้ไขปัญหาการจราจรใน    เมืองหลวงด้วย นอกจากนี้ จะเป็นความพร้อมในทุก ๆ ด้าน เพื่อเพิ่มประสิทธิภาพในการปฏิบัติงานของคนมาเลเซีย
ปูตราจายาอยู่ห่างจากกัวลาลัมเปอร์ไปทางใต้ ประมาณ 25 กม. ห่างจากท่าอากาศยานระหว่างประเทศกัวลาลัมเปอร์ ซึ่งเป็นสายการบินแห่งใหม่ที่ทันสมัยที่สุดในภูมิภาค ตั้งอยู่ทางตอนเหนือ ประมาณ 20 กม. มีเส้นทางคมนาคมเข้าออกหลายเส้นทางในระดับทางด่วน และอาจกล่าวได้ว่าเป็นเมืองที่มีการเข้าออกได้สะดวกที่สุดในประเทศอีกด้วย
การพัฒนาโครงการประกอบด้วยส่วนของอาคารที่ทำการหลักของรัฐบาลอาคารของกระทรวงต่าง ๆ สถานที่ประกอบพิธีทางศาสนา ศูนย์การค้า สนามกีฬา และที่อยู่อาศัยของข้าราชการและพนักงาน เป็นต้น
ปูตราจายาครอบคลุมพื้นที่ราว 4,581 เฮกตาร์ โดยภูมิทัศน์ส่วนใหญ่มุ่งเน้นไปที่ความพยายามสร้างให้เป็น “เมืองในสวน” จึงมีที่โล่งแจ้งและสวนสาธารณะอยู่ทั่ว ๆ ไป และกว่า 600 เฮคตาร์ จะเป็นส่วนของภูมิทัศน์หลักที่สร้างโดยฝีมือมนุษย์
ปูตราจายาเป็นเมืองหนึ่งที่มีการวางแผนด้านนโยบายและแนวทางปฏิบัติที่รัดกุมในการกระจายการใช้พื้นที่ ระบบขนส่ง การใช้ประโยชน์และโครงสร้างพื้นฐาน การอยู่อาศัย เทคโนโลยีสารสนเทศ สวนสาธารณะ และสถานที่พักผ่อนหย่อนใจต่าง ๆ
ถนนหลักมีความยาว 4.2 กม. สามารถใช้เป็นสถานที่สำหรับการพาเหรด สวนสนาม ในงานรัฐพิธีและการเฉลิมฉลองในโอกาสต่าง ๆ ได้อย่างสบายและสวยงาม
ในส่วนของอาคารที่เป็นจุดเด่นของเมืองอยู่ที่ตึกซึ่งก่อสร้างอยู่บนเนินสำหรับเป็นที่ทำการของนายกรัฐมนตรี และคณะรัฐมนตรี หรือทำเนียบรัฐบาล เรียกว่า เปอร์ดานาปูตรา ส่วนยอดบนมีลักษณะคล้ายรูปโดมของมัสยิด เป็นตึกสูง 6 ชั้น แยกเป็น 3 ปีก โดยที่ทำการของนายกรัฐมนตรีอยู่ตรงกลางตึกซึ่งด้านบนเป็นรูปโดมแก้วโมเสค ส่วนปีกด้านตะวันตกใช้เป็นที่ทำงานของรองนายกรัฐมนตรี ส่วนปีกด้านตะวันออกเป็นที่ทำงานของรัฐมนตรีประจำสำนักนายกรัฐมนตรี
สถาปัตยกรรมของอาคารได้รูปแบบ Eclectic ที่มีอิทธิพลจากตะวันตกผสมผสานกับรูปแบบของมลายูและอิสลาม หลังคาสีเขียว
จากทำเนียบรัฐบาลมองออกมาทางด้านขวามือเป็นที่ตั้งของมัสยิดปูตรา (Masjid Putra) ซึ่งเป็นสถาปัตยกรรมมัสยิดสีชมพูลอยอยู่บนแหลมปูตราจายา จุดที่สูงที่สุดของมัสยิด มีความสูงเทียบเท่าตึกประมาณ 25 ชั้น
สิทธิของบุตรหัวปี
สิทธิของบุตรคนแรก (primogeniture) เป็นสิทธิทางคอมมอนลอว์ ของบุตรคนแรก (firstborn) ในการได้รับทรัพย์สินทั้งหมดเป็นมรดก โดยจะตัดสิทธิของบุตรคนรองอื่น ๆ ทั้งหมดในทรัพย์สินของบิดามารดา หลักแห่งสิทธิของบุตรคนแรกนี้นำเข้ามาใช้ในอังกฤษโดยนอร์มันในปี ค.ศ. 1066 ตามธรรมเนียมของนอร์มันบุตรชายคนแรกจะได้รับดินแดน ทรัพย์สิน และตำแหน่งที่เป็นของบิดาทั้งหมด ในกรณีที่ไม่มีลูก ทรัพย์สินก็จะผ่านต่อไปยังญาติตามลำดับความเหมาะสมตามอาวุโส
ปูตราจายา
การออกแบบ
เมืองคู่แฝดของปูตราจายา คือ ไซเบอร์จายา
สิทธิของบุตรหัวปี
สิทธิของบุตรคนแรกก็มีการประยุกต์กันไปหลายอย่าง เช่นการยกเลิกการให้อภิสิทธิ์นี้เฉพาะแต่ผู้เป็นชาย เช่นในเดนมาร์กในปี ค.ศ. 2009 เปลี่ยนเป็นสิทธิของบุตรคนแรกที่เท่าเทียมกันไม่ว่าจะเป็นบุตรหญิงหรือชาย
ปูตราจายา
เมืองพี่น้อง
ปูตราจายามีเมืองพี่น้องกับเมืองดังนี้:
ภูมิอากาศ
ปูตราจายามีสภาพภูมิอากาศแบบป่าดิบชื้น (Af) ซึ่งมีฝนตกหนักทั้งปี และอุณหภูมิสูงตลอดปี เมืองนี้ไม่มีฤดูแล้งแท้จริง อุณหภูมิโดยเฉลี่ยอยู่ที่ 27.1 °C และทั้งปีมีฝนตกโดยเฉลี่ย 2,307 มิลลิเมตร
ธงชาติอิหร่าน
ธงชาติสาธารณรัฐอิสลามอิหร่านที่ใช้อยู่ในปัจจุบัน ลักษณะเป็นธงสามสี รูปสี่เหลี่ยมผืนผ้า กว้าง 4 ส่วน ยาว 7 ส่วน ภายในแบ่งเป็นแถบสีเขียว สีขาว และสีแดงตามแนวนอน ความกว้างแต่ละแถบเท่ากัน กลางธงมีรูปตราแผ่นดินสาธารณรัฐอิสลามอิหร่านที่ใช้อยู่ในปัจจุบัน ส่วนที่ถัดจากแถบสีขาวทั้งด้านบนและด้านล่างนั้น มีอักษรอาหรับเป็นข้อความ "อัลลอหุ อักบัร" เรียงซ้ำกันไปตามขอบแถบสีขาว รวม 22 ครั้ง ประกาศใช้ตามกฎหมายเมื่อวันที่ 29 กรกฎาคม พ.ศ. 2523
ราชวงศ์แซนด์
ธงประจำราชวงศ์แซนด์ มีลักษณะเป็นธงสามเหลี่ยมมุมฉากพื้นขาวขอบเขียว กลางมีตราสิงโตและดวงอาทิตย์สีทอง.
ทรีออนทรีเอ็นเอชแอลอาร์เคด
ทรีออนทรีเอ็นเอชแอลอาร์เคด (3 on 3 NHL Arcade) เป็นวิดีโอเกมกีฬาฮอกกี้น้ำแข็งสไตล์อาร์เคดที่พัฒนาภายใต้ลิขสิทธิ์จากแนชันแนลฮอกกีลีก สำหรับเอกซ์บอกซ์ 360 และ เพลย์สเตชัน 3 โดยใช้เอนจินของเกม เอ็นเอชแอล 09 ในการพัฒนา ตัวเกมพัฒนาโดยอีเอแคนนาดา ภายใต้แบรนด์อีเอสปอร์ตส์ฟรีสไตล์
เดโมสำหรับเกมนี้มีอยู่ในเกม เอ็นเอชแอล 11 และ เอ็นเอชแอล 12 เวอร์ชันเพลย์สเตชัน 3 และสำหรับเกม เอ็นเอชแอล 13 จะมีรหัสสำหรับปลดล็อกเกม ตัวเกมถูกถอนจากร้านค้าดิจิทัลทั้งสองแห่งในปี 2016 เนื่องจากลิขสิทธิ์หมดอายุ
ผลตอบรับ
ทรีออนทรีเอ็นเอชแอลอาร์เคด ได้รับคำวิจารณ์ "ผลมกันหรือโดยเฉลี่ย" จากเว็บไซต์การรวบรวมบทวิจารณ์เมทาคริติก
เชเฮราซาดนิว
เชเฮราซาดนิว (Scheherazade New) อดีตมีชื่อว่า เชเฮราซาด (Scheherazade) เป็นแบบอักษรนัสค์สำหรับอักษรอาหรับที่ผลิตด้วยSIL ซึ่งสามารถใช้งานได้อย่างเสรี แบบอักษรนี้รองรับระบบอักษรที่มีฐานเป็นภาษาอาหรับจำนวนมากในยูนิโคด และมีสองรูปแบบคือทั่วไปและหนา แบบอักษรนี้อยู่ภายใต้ลิขสิทธิ์สัญญาอนุญาตของสถาบันภาษาศาสตร์สากลซัมเมอร์ ว่าด้วยแบบอักษรเสรี (OFL) และสามารถดาวน์โหลดได้ฟรีไม่เสียค่าใช้จ่าย
วาล็องเซียน
วาล็องเซียน (Valenciennes) เป็นเมืองในจังหวัดนอร์ในแคว้นโอดฟร็องส์ ประเทศฝรั่งเศส เมืองวาล็องเซียนตั้งอยู่ทางตอนเหนือของฝรั่งเศสบนฝั่งแม่น้ำเชลดท์ (Scheldt, Escaut) แม้ว่าวาล็องเซียนจะประสบกับความเสื่อมโทรมทางเศรษฐกิจระหว่าง ค.ศ. 1975 จนถึง ค.ศ. 1990 แต่หลังจากนั้นก็ฟื้นตัวขึ้น การสำรวจจำนวนประชากรในปี ค.ศ. 1999 มีจำนวน 41,278 และเมื่อรวมปริมณฑลก็จะมี 399,677 คน
โอกินาวะ (เมือง)
โอกินาวะ (沖縄市 (Okinawa-shi)) หรือ อุจินา (沖縄 Uchinaa) เป็นเมืองใหญ่อันดับสองของจังหวัดโอกินาวะ ประเทศญี่ปุ่น รองจากนาฮะ เมืองหลวงของจังหวัด ตั้งอยู่ทางตอนกลางของเกาะโอกินาวะทางทิศเหนือ 20 กิโลเมตรจากนาฮะ
กีฬาสกีลงเขาในโอลิมปิกเยาวชนฤดูหนาว 2020 – ประเภททีมคู่ผสม
กีฬาสกีลงเขาในโอลิมปิกเยาวชนฤดูหนาว 2020 ประเภททีมคู่ผสม เป็นการแข่งขันกีฬาสกีลงเขาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 15 มกราคม ค.ศ.2020 โดยได้จัดขึ้นที่ Les Diablerets ซึ่งการแข่งขันกีฬาสกีลงเขาครั้งนี้มีนักกีฬาเข้าร่วมแข่งขัน 32 คน จาก 16 ประเทศ